 Ghana Black Stars final 26-man squad for Qatar 2022  Ghana national team coach, Otto Addo don announce en squad for de Qatar 2022 Fifa World Cup tournament. De final list feature 26 players who go represent de West African nation in de global football tournament. De players wey make de final selection be dis: Manaf Nurudeen Danlad Ibrahim Lawrence Ati Zigi Tariq Lamptey Alidu Seidu Daniel Amartey Joseph Aidoo Alexander Dziku Mohammed Salisu Baba Rahman Gideon Mensah Andre Ayew Thomas Partey Elisha Owusu Salis Abdul Samed Mohammed Kudus Daniel Kofi Kyere Daniel Barnie Afriyie Kamal Sowah Abdul Fatawu Osman Bukari Inaki Williams Antionne Semenyo Jordan Ayew Kamaldeen Sulemana Dennis Odoi De Black Stars go face Portugal, South Korea den Uruguay in Group H of de competition during group stages. Although dem dey enta de tournament as one of de least favorites, de fans dey hope say de Black Stars go pull surprise in de tournament. Ghana dey hope say dem go rely on de new additions to de national team to enrich dia side. Star players like Inaki Williams wey dey play for Atletic Bilbao dey in de final squad, Brighton Holve and Albion star, Tariq Lamptey switch from England to represent Ghana. Oda strong players in de EPL like midfielder Thomas Partey, defender Mohammed Salisu, fast rising star for Ajax, Mohammed Kudus who get world class quality all dey in de Ghanaian side. Top Atletico Bilbao striker, Inaki Williams en decision to represent Ghana excite more football fans de de country. He make de announcement on en Twitter page afta months of speculation which dey link de player to Ghana ahead of de 2022 Fifa World Cup. Coach Otto Addo out am inside en final squad for de tournament to help strengthen de striking department of de team. Inaki Williams get en first international call up to represent Spain under-21 squad in March 2015. Despite playing for Spain junior national team, he no make major competitive appearances in dia national team side. In 2021 wen dem ask am about de possibility of playing for Ghana he talk say my parents dey come from Accra, dem no born or raise me there, my culture dey here. But on July 5, 2022 he make u-turn on en decision to represent Ghana by wearing de Black Stars ahead of de 2022 Fifa World Cup. De moment come for me to find my origin within myself with Africa den Ghana Inaki talk inside video. Latest person to join de Black Stars be former English player, Tariq Lamptey. Taking to de social media handles, Black Stars announce say de player make de switch from England. E be just a matter of time...Welcome home Tariq Black Stars social media handle talk. Tariq Lamptey visit Ghana wit en family after de end of de 2021 English Premier League. He talk to local media say he dey Ghana for some sun and family time. Coach Otto Addo name am inside en final squad list so say he go give de team speed on de wings where he dey play. 